**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/918- 8/2024.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2024. június 27-ei rendes nyilvános ülésére**

**Tárgy:** A közterületek használatáról szóló 28/2005. (XII. 15.) önkormányzati rendelet módosítása

**Az előterjesztő:** Papp Gábor polgármester

**Készítette:**  Király Zoltán közterület-felügyelő

**Megtárgyalta:** Pénzügyi, Turisztikai és Városfejlesztési Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Képviselő-testület 2024. május 30-ai ülésén módosította a közterületek használatáról szóló 28/2005. (XII. 15.) önkormányzati rendeletét, melynek alapján újra szabályozta a Kölcsey utcában a közterület-használati előírásokat.

„(5b) A Kölcsey utcában az üzlet homlokzatához csatlakozó közterületen

a) árubemutatás az üzlet szélességében 1 méter széles sávban,

b) vendéglátás az üzlet szélességében 2 méter széles sávban engedélyezhető.”

A fenti szabályozás pontosítása szükséges, ezért arra javaslatot fogalmazok meg.

Az előterjesztéshez *1. mellékletként* csatolt utca ábrázoláson sárga kerettel jeleztt területrész vonatkozásában a fenti szabályozás alapján nem lehetséges közterület-használat engedélyezése. Azonban a beruházás keretében ez a terület a helyszín adottságait kihasználva pont nagyobb mértékű közterület-használat biztosíthatósága miatt került így kialakításra. Az ábrázoláson jelzett területrészen a közlekedés akadályozása nélkül lehet akár asztalok kihelyezésével is vendéglátás közterületet megvalósítani. Emiatt a csatolt megfogalmazás szerint javaslom a közterületek használatáról szóló önkormányzati rendelet módosítását.

**A rendelettervezetet általános indokolása:**

A rendelet tárgya az átépített Kölcsey utcai járdán vendéglátás közterület-használat biztosítása.

**A rendelettervezetet részletes indokolása:**

1. § Kölcsey utcában kialakított új térburkolt felületen vendéglátás közterület-használat biztosítása.

2. § Hatályba léptető rendelkezés.

A gazdasági kamarákról szóló 1999. évi CXXI. törvény 37. § (4) bekezdése alapján a gazdasági előterjesztésnek a helyi önkormányzat képviselő-testületéhez való benyújtása előtt meg kell kérni a helyi önkormányzat területén működő, érdekelt gazdasági érdek-képviseleti szervezet, valamint a gazdasági kamara véleményét.

A fogyasztóvédelemről szóló 1997. évi CLV. törvény 45. § (1) bekezdés e) pontja alapján az a helyi önkormányzatok előmozdítják és támogatják a fogyasztói érdekek képviseletét ellátó egyesületek arra irányuló tevékenységét, hogy véleményezzék a fogyasztókat érintő jogszabálytervezeteket, jogszabály-módosítást kezdeményezzenek a fogyasztói jogok vagy fogyasztói érdekek érvényesítése vagy védelme érdekében.

A véleményezés megkérése 2024. június 21-én megtörtént, bemutatásra fog kerülni.

Tisztelt Képviselő-testület!

Kérem az előterjesztés megvitatását és elfogadását. A döntés minősített többséget igényel.

**2.**

**Hévíz Város Önkormányzat Képviselő-testületének**

**…/…. (.. . ..) önkormányzati rendelete**

**a közterületek használatáról szóló 28/2005. (XII. 15.) önkormányzati rendelet**

**módosításáról**

Hévíz Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 54. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1**. **§**

A közterületek használatáról szóló 28/2005. (XII. 15.) önkormányzati rendelet 17. § (5b) bekezdése a következő *c)* ponttal egészül ki:

„c) vendéglátás tevékenység engedélyezhető a gyalogos vagy gépjármű forgalom által nem érintett burkolt közterületen.”

**2.§**

A rendelet 2024. július 1-jén lép hatályba.

dr. Tüske Róbert Papp Gábor

jegyző polgármester

**3.**

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: A közterületek használatáról szóló 28/2005. (XII. 15.) önkormányzati rendelet módosítása

**Társadalmi-gazdasági hatása**: a megváltozott igényekhez igazítva a közterület-használat újra szabályozása

**Költségvetési hatása**: bevételek növekedése

**Környezeti, egészségi hatása**: Nincs

**Adminisztratív terheket befolyásoló hatása**: nincs

**Egyéb hatása**: Nincs

**A rendelet megalkotásának szükségessége**: Az Önkormányzati bevételek növelése

**A rendelet megalkotása elmaradása esetén várható következmények**: továbbra sem lesz közterület-használati bevétel

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Király Zoltán | közterület-felügyelő |  |  |
| Olt István | Városfejlesztési osztályvezető |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |